**Отчет за дейността на НЧ “Ппросвета - 1921“ с. Злато поле за 2020 г. съгласно чл. 26а, ал.4 от ЗНЧ Механизма за разпределение на Годишната държавна субсидия, договора сключен с Кмета на Община Димитровград и Годишната програма за развитие на читалищната дейност.**

 Народно читалище „Просвета-1921” село Злато поле е център на културно-просветната дейност . Читалището ни е място, където хората общуват чрез изкуство и се занимават с творчество.

 Въпреки трудната епидемична обстановка през 2020 г НЧ „Просвета-1921” продължи да работи,като спазваше всички предписания и заповеди на властите. И през тази година продължихме да се развиваме , като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и глобалното информационно общество.

 Спазвайки нормативните документи ,касаещи работата на народните читалища,изпълнявайки своите идеални цели и тази година трябва да направим равносметка на дейността си. Основните дейности в работата на читалището ни са:

библиотечна, културно-масова и художествена самодейност.

Ето каква е равносметката за отчетния период по дейности:

**БИБЛИОТЕЧНА**

Библиотеката при читалището ни обслужва местното население, Ето

какви са резултати отчита нашата библиотека за изтеклата 2018 година.

1. Наличен библиотечен фонд - **7948**
2. Набавени библиотечни материали- **116**
3. Отчислени - **64**
4. Заети библиотечни материали - **774**
5. Читатели брой - **67**
6. Посещения- **58**

Закупуването на нова литература е единия от факторите за привличане на нови читатели. През изминалата година разработихме и спечелихме проект по програма Българските библиотеки – съвременни центрове за четене и информираност 2020 към МК. Бяха ни отпуснати 1214,37 лв. с тези средства бяха закупени 95 нови книги и 18 тома ни бяха дарени от издателството с, което работихме. През отчетния период в библиотеката се приобщи младото поколение към читалището. От 16.06 до 16.09 всеки ден в библиотеката се провеждаха летни занимания за деца от 9 до 14 г. възраст. По предварително подготвена програма децата четоха книги, оцветяваха, рисуваха, играеха тихи игри, рисуваха на плочките пред хме др.Читалището беше абонирало три вестника, които бяха на разположение на всеки, което желае да ги прочете.

**ХУДОЖЕСТВЕНА САМОДЕЙНОСТ**

Това е дейност свързана със запазване на обичаите и традициите, утвърждаване на националното самосъзнание и обогатяване на културния живот.

Старт на празничните събития по традиция даваме със отбелязването на Бабин ден, на който извършваме ритуала по подливането на бабата акушерка , на този ден организираме празнично веселие за всички баби. След това съвместно с Кметство село Злато поле традиционно зарязахме лозята, избрахме цар на виното и проведохме конкурс за най – добро вино. На 21.02. Отпразнувахме 70 годишнината на председателката на читалището а по късно присъствахме на представянето на новата книга на нашия поет Демир Демирев в градска библиотека Пеньо Пенев в Димитровград.

На 01.03. Баба Марта посети ДГ Радост в Димитровград и зарадва малките дечица с мартеници, песни и игри. След обяд заедно с групата за автентичен фолклор отбелязахме деня на самодееца, баба Марта и рождения ден на най - възрастната ни самодейка Танка Гинева .

 На трети март по – повод 142 години от Освобождението, поднесохме венци и цветя пред паметника на загиналите през войните изнесохме музикална поетична програма, завършихме с празнично хоро. На 07.03. отбелязахме международния ден на жената , празника премина с много танци и песни.

На 08.03. обявиха първия заразен с KOVID – 19 в страната. По късно по заповед на министъра на здравеопазването прекратихме репетиции и мероприятия.

На 12 и 13 май по покана на телевизия Дестинация България заснехме два биографични филма и два видео клипа на секретаря на читалището ни.

През месец април читалището разработи проект към фонд Обединени срещу KOVID -19 за топъл обяд на 30 човека за 3 месеца но за съжаление не бяхме одобрени.

На 24 май точно в 10 часа на високоговорител от читалището огласихме площада с химна на народните будители. Секретаря на читалището записа видео обръщение , което беше качено в социалните мрежи. По този начин поздравихме всички колеги, учители, ученици, писатели и др.

От 16.06 до 16.09 всеки ден в библиотеката се провеждаха летни занимания за деца от 9 до 14 г. възраст. По предварително подготвена програма децата четоха книги, оцветяваха, рисуваха, играеха тихи игри, рисуваха на плочките пред читалището, спортуваха в парка и др.

На 12.07. читалището проведе първи spin fest Не изяждай мечтите си 2020.В риболовното състезание се включиха рибари о Злато поле, Брод, Димитровград, Стара Загора и София. Наградите за победителите бяха осигурени от спонсори.
макар и в пандемия при строги мерки за безопасността и здравето на участници и публика организирахме Регионален празник на читалището Да запазим идентичността на българина чрез автентичния фолклор. Празника се проведе на открито в парка пред читалището.

На 25.09. по покана на община Димитровград секретаря на читалището участва във фестивал на уличното изкуство в Станимака в гр. Асеновград.

И тази година успяхме да осъществим една екскурзия до Асеновата крепост, Бачковски манастир и Кръстова гора .

На 01.10. отбелязахме световен ден на кафето, музиката и поезията.Събрахме се в читалището ма чаша ароматно кафе, поезия и сладка приказка.през същи месец участвахме в риболовния турнир в с. Бодрово и регионалния празник на с. Бряст.

Заради епидемичната обстановка в страна не успяхме а проведем районен празник поклон будители народни така както сме свикнали да бъде.Все пак празника се отбеляза с поетичен рецитал изпълнен от част от групата по худ. Слово, който рецитал беше качен в соц. Мрежи .

През месец декември читалището се включи в благотворителната инициатива на читалищата от община Димитровград, Коледа и за медиците ни в МБАЛ "Св. Екатерина" гр. Димитровград, като приготви за медиците от болницата две кошници с хранителни продукти в знак на благодарност за грижите, които полагат за всички нас.

**УЧАСТИЯ В ПРАЗНИЦИ НА НАРОДНОТО ТВОРЧЕСТВО И КОНЦЕРТИ И ЗАВОЮВАНИ НАГРАДИ**

Културните изяви –са една важна част от читалищната дейност.Те дават шанс за изява на самодейците, занимаващи се със фолклор, които два пъти седмично репетират и се подготвят да се представят подобаващо. Не такава беше изминалата година групите към читалището успяха да участват само на един фестивал в страната . Фолк фест в Златни пясъци, където спечелихме златен плакет.

**СТОПАНСКА ДЕЙНОСТ**

 Читалището отдава под наем земеделската си земя, която е 30,8 дка на арендатора Красимир Митков. За 2020 г. получихме 1232,00 лв. част от тази сума беше изразходвана за участието на групата на фестивала в Златни пясъци . През последните няколко години читалището изключително отделя не малко средства за поддържането на материално техническата база. След като бяха основно ремонтирани стаята на чит. секретар, библиотеката, голямата зала ,музея и фасадата, през 2020 г. ремонтирахме тоалетната и стаята за репетиции .Целия ремонта възлиза на сумата 5603.56 лв. Към момента сме изплатили 5000,00 лв. и остават да изплатим още 603.56 лв. Освен този ремонт читалището изплати задължението от 1666.22 към фирмата, която прави ремонта н голямата зала през 2019 г.

 През отчетния период бяха проведени няколко заседания по въпроси, касаещи читалищната дейност, на които се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение.

**ИЗВОДИ:** Отчитаме, че постигнатото по време ма пандемия не е никак малко. Може и има възможност да се работи за още подобри резултати. Утвърждава се мястото на читалището като обществено значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили.

Това е отчета на нашето читалище за изминала календарна година. Това са искрите, които отиват в пламъка на огъня който вече 100 години носи достойно своето име НЧ „Просвета”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалище си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника. Не на последно място искаме да благодарим на всички самодейци, които абсолютно безвъзмездно участват във всички мероприятия, винаги се отзовават с каквото могат в името на читалищното дело.Благодарим и на всички членове на читалището и жители , които присъстват на нашите празници и ни подкрепят морално в това наше дело.

Благодаря за вниманието!

Изготвил……………………

Тенчо Тенчев

Председател на ЧН ………….

Минка Иванова